**ביקור חולים**

|  |  |
| --- | --- |
| **C:\Documents and Settings\haya\Local Settings\Temporary Internet Files\Content.IE5\4QCXH50B\MC900349177[1].wmf** | **פתיח** |

|  |  |
| --- | --- |
| **כל שעה נשיקה /** חוה אלברשטיין | |
| להקלה בהפרעות נשימה ועיכול, לא להפסיק לקחת עד סוף הטיפול. כל שעה נשיקה, כל שעתיים חיבוק.  תרופה זו אין לשמור מילדים ותינוקות, לקחת בין הארוחות ועם הארוחות. כל שעה נשיקה, כל שעתיים חיבוק.  לא צריך לאכסן במקום מיוחד - לא חשוך, לא קר ולא יבש. אפשר לקבל בלי מרשם של רופא, צריך פשוט לבוא ולבקש. כל שעה נשיקה, כל שעתיים חיבוק. כל שעה נשיקה, כל שעתיים חיבוק.  אין חשש שהתרופה תפגע בערנות, אבל שימוש ממושך עלול לגרום לתלות. כל שעה נשיקה, כל שעתיים חיבוק. | אם נטלת מנת יתר - לא יקרה לך כלום, אין צורך לרוץ לחדר מיון. כל שעה נשיקה, כל שעתיים חיבוק.  לעתים רחוקות יש תופעות לוואי: נדודי שינה או סחרחורת (נדיר). אך כל התופעות חולפות מעצמן, לאחר תקופת הסתגלות לתכשיר. כל שעה נשיקה, כל שעתיים חיבוק. כל שעה נשיקה, כל שעתיים חיבוק.  תאריך אחרון לשימוש - עד עולם. תאריך אחרון לשיווק - סוף העולם. כל שעה נשיקה, כל שעתיים חיבוק. כל שעה נשיקה, כל שעתיים חיבוק. |

* מהן התרופות שהשיר מציע למחלות השונות?
* בדרך כלל הרופא הוא שנותן תרופה. מי נותן את התרופה בשיר?
* מדוע נשיקה היא תרופה של אימהות?
* חשבו האם ישנן דרכים נוספות לסייע לחבר חולה.
* איזו "תרופה" ילדים המבקרים חולים יכולים להביא עמם?
* הכינו רשימה של כל "התרופות" שהציעו תלמידי הכיתה, וחישבו איך תוכלו להביא אותן לתלמידים חולים.
* איך ניתן לדאוג לכך שכל תלמידי הכיתה יזכו ל"תרופות" המוצעות ברשימה ולא רק מי שיש לו חברים רבים.

|  |  |
| --- | --- |
|  | **לימוד בחברותות** |

**חיים ומוות ביד המבקר**

לפניכם סיפור על רבי עקיבא מבקר חולים. רבי עקיבא חי לפני כמעט אלפיים שנה. בתקופתו, מחלות היו מסוכנות יותר מאשר בימינו. בנוסף לכך, בתקופתו לא היו חיסונים שמנעו מחלות ולא היו תרופות שריפאו מחלות. לכן, המחלות היו קשות יותר וביקור החולה היה מסוכן יותר. אנשים יכלו להידבק מהחולה ולחלות במחלה מסוכנת. בנוסף לכך, בתקופה זו, תלמידי חכמים עזבו את ביתם לכמה שנים והלכו ללמוד בישיבה מרוחקת מעירם. מאחר שבני משפחתם לא היו לידם, חשיבות ביקור חולים הייתה רבה במיוחד.

לאחר שנלמד את הסיפור חשבו ביחד מה תוכלו ללמוד מסיפור זה, ואולי ליישם זאת אצלכם בכיתה.

*מעשה בתלמיד אחד מתלמידי רבי עקיבא שחלה,*

*לא נכנסו חכמים (חבריו התלמידים) לבקרו*

*ונכנס רבי עקיבא לבקרו.*

*ובשביל שכיבדוֹ וריבצוֹ (טיפל בו וניקה אותו) לפניו – חיה (הבריא).*

*אמר לו (התלמיד לרבי עקיבא): "רבי החייתני"!*

*יצא רבי עקיבא ודרש -*

*כל מי שאין מבקר חולים, כאילו שופך דמים (רוצח אנשים)!*

**(תלמוד בבלי, מסכת נדרים דף מ ע"א)**

* חילקנו את הסיפור לקטעים קצרים. לאחר כל קטע קצר שאלנו שאלות, שאלות שמפעילות את הדמיון ואין עליהן תשובה בסיפור. התייעצו עם חבר וענו על השאלות:

*מעשה בתלמיד אחד מתלמידי רבי עקיבא שחלה*

* + במה חלה התלמיד?
  + היכן לדעתכם הייתה משפחתו של התלמיד?
  + מדוע לדעתכם היה התלמיד בודד?
  + מי טיפל בתלמיד?

*לא נכנסו חכמים (חבריו התלמידים) לבקרו*

* למה לא נכנסו חכמים לבקרו? בחרו אחת או יותר מהתשובות האלה:
  + כי לא היה להם זמן.
  + כי פחדו להידבק ממנו במחלה.
  + כי חשבו שלימוד תורה חשוב יותר ולא רצו לבזבז זמן בדברים אחרים.
  + כי הם לא היו חבריו של התלמיד.
  + משום שלא הייתה תרופה למחלתו.

*ונכנס רבי עקיבא לבקרו*

* איך נראה חדרו של החולה ?
* על מה חושב רבי עקיבא כשהוא רואה את החדר?
* חשבו על מה משוחח רבי עקיבא עם החולה? כתבו את השיחה ביניהם.

*ובשביל שכיבדו וריבצו (טיפל בו וניקה אותו) לפניו – חיה (הבריא)*

* לפניכם רשימת פעולות. אילו מהן מתארות, לדעתכם, את פעולותיו של רבי עקיבא לתלמידו החולה: מאכיל, משקה, נותן תרופה, רוחץ, מכבס בגדים, מדיח כלים, שוטף רצפות, מבשל, מנגב זעה, מודד חום, מלביש, מקריא סיפור, מחבק. אתם יכולים כמובן להוסיף לרשימה זו פעולות נוספות.
* מה לדעתכם מרגיש התלמיד כשהוא רואה את מורהו החשוב והמפורסם בפעולתו?

*אמר התלמיד לרבי עקיבא: "רבי החייתני"!*

* למה מתכוון התלמיד כשהוא אומר "רבי החייתני"?
* האם התרופה שניתנה לתלמיד הייתה מסוג התרופה שבשיר "כל שעה נשיקה"?
* למה מתכוון רבי עקיבא?
* כשהתלמידים בבית המדרש שמעו את דברי רבם, מה לדעתכם הרגישו?

|  |  |
| --- | --- |
| **C:\Documents and Settings\haya\Local Settings\Temporary Internet Files\Content.IE5\OAVT9ZLL\MC900355335[1].wmf** | **פעילות סיכום** |

תלמידי בית המדרש רצו להחליט על כמה חוקים על מנת לשנות את יחסם לחולים. עזרו להם לנסח כללים אלו.

* + בדקו אילו מהכללים מתאימים גם לשכבה שלכם בבית הספר.
  + הכינו פלקט עם כללים אלו ותלו אותו בכיתה.
* מתוך חוברת קשרים, ביקור חולים.